b'\n_START_ARTICLE_\nMohammad Tahir-ul-Qadri\n_START_PARAGRAPH_\nMohammad Tahir ul-Qadri (urduksi \xe2\x80\x8f\xd9\x85\xd8\xad\xd9\x85\xd8\xaf \xd8\xb7\xd8\xa7\xdb\x81\xd8\xb1 \xd8\xa7\xd9\x84\xd9\x82\xd8\xa7\xd8\xaf\xd8\xb1\xdb\x8c\xe2\x80\x8e) on pakistanilainen poliitikko ja vaikutusvaltainen islamilainen uskonoppinut. Tahir-ul-Qadri tuki entisen sotilasjohtajan Pervez Musharrafin nousua valtaan vallankaappauksen j\xc3\xa4lkeen vuonna 1999. Tahir-ul-Qadri osallistui kansalliskokouksen toimintaan ennen muuttoaan Kanadaan vuonna 2006, jossa h\xc3\xa4n johti hyv\xc3\xa4ntekev\xc3\xa4isyysj\xc3\xa4rjest\xc3\xb6\xc3\xa4. Palattuaan kotimaahansa Tahir-ul-Qadri j\xc3\xa4rjesti tammikuussa 2013 tuhansien seuraajiensa kanssa mielenosoituksen korruptiota vastaan maan p\xc3\xa4\xc3\xa4kaupungissa Islamabadissa.'